Sardines al forn, amb mongetes i tomàquet | Recepta de cuina de Quim Lleonart - RECEPTES.CAT
24 sardines de mida mitjana ( sis per comensal )
200 grams de mongetes del ganxet, cuites ( 50 grams per comensal )
Agafarem les 24 sardines, les netege-rem a raig d'aixeta, per treure les escates, i les posarem en una safata per anar al forn, amb el cap i les tripes, com fan els pescadors, a la barca. Les salpebrarem, i els hi posarem una picada d'all i julivert, amb oli d'oliva.
Seguidament, les enfornarem a 180º, uns deu minuts, i ja les tindrem llestes.
A part, en una paella, saltarem les mongetes, amb una mica de picada, i quan són fregides, les posem en un plat com a guarnició. En una safata per anar al forn, posem els tomàquets tallats en dues meitats, i els espolsem amb formatge ratllat, els enfornem a 180º, i quan el formatge és daurat, en posem dues meitats, juntament amb les mongetes, com a guarnició.
Seguidament, posem sis sardines al costat, i ja tenim un plat típic mariner, per fer un bon esmorzar, acompanyat d'un bon traguinyol , i una llesca de pa de pagès. !! bon profit ¡¡
Enllaça aquesta recepta: Receptes.cat/recepta3485